Viieteistkümnes komisjoni direktiiv 92/86/EMÜ,

21. oktoober 1992,

millega kohandatakse tehnika arengule liikmesriikides kosmeetikatoodete kohta vastuvõetud õigusaktide ühtlustamist käsitleva nõukogu direktiivi 76/768/EMÜ II, III, IV, V, VI ja VII lisa

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ, [1] viimati muudetud komisjoni direktiiviga 92/8/EMÜ, [2] eriti selle artikli 8 lõiget 2,

ning arvestades, et:

kättesaadava teabe alusel võib teatavate ajutiselt lubatud värvainete, ainete, säilitusainete ja ultraviolettfiltrite kasutamist lõplikult lubada, kuid mõnede muude kasutamine tuleb lõplikult keelata või lubada neid veel kindlaksmääratud ajavahemikul kasutada;

rahva tervise kaitseks tuleb keelata 1,2-epoksübutaani, CI 15585, strontsiumlaktaadi, strontsiumnitraadi, strontsiumpolükarboksülaadi, pramokaiini, 4-etoksü-m-fenüleendiamiini ja selle soolade, 2,4-diaminofenüületanooli ja selle soolade, katehhooli, pürogallooli, nitrosoamiinide ja dialkanoolamiinide kasutamine;

kõige uuemate teadus- ja tehnikauuringute tulemuste põhjal võib strontsiumkloriidi, strontsiumatsetaadi, rasvhappe dialkanoolamiidide, monoalkanoolamiinide, trialkanoolamiinide ja hüdraatunud magneesiumsilikaadi kasutamist teatavate piirangute ja tingimuste kohaselt lubada, kui märgistusse lisatakse kohustuslik hoiatus tervise kaitseks;

kõige uuemate teadus- ja tehnikauuringute tulemuste põhjal võib 3-iodo-2-propünüülbutüülkarbamaati ja naatriumhüdroksümetüülaminoatsetaati teatavate piirangute ja tingimuste kohaselt kosmeetikatoodetes säilitusainetena kasutada 30. juunini 1993;

käesolevas direktiivis sätestatud meetmed on kooskõlas kosmeetikatoodete sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/768/EMÜ muudetakse järgmiselt.

1. II lisasse lisatakse järgmised numbrid:

"400. 1,2-epoksübutaan

401. Värvaine CI 15585

402. Strontsiumlaktaat

403. Strontsiumnitraat

404. Strontsiumperoksiidpolükarboksülaat

405. Pramokaiin

406. 4-etoksü-m-fenüleendiamiin ja selle soolad

407. 2,4-diaminofenüületanool ja selle soolad

408. Katehhool

409. Pürogallool

410. Nitrosoamiinid

411. Teisesed dialkanoolamiinid".

2. III lisa 1. osas:

a) lisatakse järgmised viitenumbrid:

"a | b | c | d | e | f |

57 | Strontsiumkloriidheksahüdraat | Hambapasta | 3,5 %, arvutatud strontsiumina. Kui segatud muude lubatud strontsiumitoodetega, ei tohi strontsiumi üldsisaldus ületada 3,5 %. | | Sisaldab strontsiumkloriidi. Laste puhul ei ole soovitav tihti kasutada. |

58 | Strontsiumatsetaathemihüdraat | Hambapasta | 3,5 %, arvutatud strontsiumina. Kui segatud muude lubatud strontsiumitoodetega, ei tohi strontsiumi üldsisaldus ületada 3,5 %. | | Sisaldab strontsiumatsetaati. Laste puhul ei ole soovitav tihti kasutada. |

59 | Talk: hüdreeritud magneesium silikaat | | | | Pulbrilised tooted: pulbrit mitte kasutada imiku nina ja suu piirkonnas |

60 | Rasvhapete dialkanoolamiidid | | Suurim dialkanoolamiini sisaldus: 0,5 % | Mitte kasutada koos nitroseerivate ainetegaSuurim dialkanoolamiini sisaldus: 5 % (tooraine puhul)Suurim N-nitrosodialkanoolamiini sisaldus: 50 μg/kgHoida nitritivabas mahutis | |

61 | Monoalkanoolamiinid | | Suurim dialkanoolamiini sisaldus: 0,5 % | Mitte kasutada koos nitroseerivate ainetegaMinimaalne puhtuseaste: 99 %Suurim teisese dialkanoolamiini sisaldus: 0,5 % (tooraine puhul)Suurim N-nitrosodialkanoolamiini sisaldus: 50 μg/kgHoida nitritivabas mahutis | |

62 | Trialkanoolamiinid | a)mittemahaloputatavatad tootedb)muud tooted | a)2,5 % | a), b): Mitte kasutada koos nitroseerivate ainetegaMinimaalne puhtuseaste: 99 %Suurim teisese dialkanoolamiini sisaldus: 0,5 % (tooraine puhul)suurim N-nitrosodialkanoolamiini sisaldus: 50 μg/kgHoida nitraadivabas mahutis" | |

b) viitenumber 20 jäetakse välja;

c) veeru f punktide a ja b viitenumbrite 8, 9 ja 10 all jäetakse välja "Enne kasutamist on soovitav teha tundlikkuskatse";

d) viitenumber 12 asendatakse järgmise numbriga:

"a | b | c | d | e | f |

12 | Vesinikperoksiid ja muud ühendid või segud, millest vabaneb vesinikperoksiid, sh karbamiidperoksiid ja tsinkperoksiid | a)Juuksehooldusvalmistisedb)a) Nahahooldusvalmistisedc)Küünetugevdusvalmistisedd)d) Suuhügieenitooted | 12 % H2O2 (40 mahuprotsenti), sisalduv või vabanev 4 % H2O2, sisalduv või vabanev 2 % H2O2, sisalduv või vabanev 0,1 % H2O2, sisalduv või vabanev | | a), b) ja c): Sisaldab vesinikperoksiidi. Vältida silma sattumist. Silmi viivitamatult loputada, kui toode on nendega kokku puutunud" |

3. III lisa 2. osast jäetakse välja viitenumber 2.

4. IV lisa 1. osas:

a) lisatakse järgmine number:

"Värvainete indeksi number või nimetus | Toiduvärv | Kohaldamisala | Muud piirangud ja nõuded |

1 | 2 | 3 | 4 |

26100 | Punane | | | × | | Puhtuse kriteeriumid: aniliin ≤ 0,2 % 2-naftool ≤ 0,2 % 4-aminoasobenseen ≤ 0,1 % 1-(fenüülaso)-2-naftool ≤ 3 % 1-[2(fenüülaso)fenüülaso]-2-naftalenool ≤ 2 %;" |

b) veerus "Muud piirangud ja nõuded" jäetakse numbrite CI 73900 ja CI 74180 all välja "vt IV lisa 2. osa".

5. IV lisa 2. osas jäetakse välja värvained CI 26100, CI 73900, CI 74180, CI 15585 ja Solvent Yellow 98.

6. V lisas asendatakse number 5 järgmisega:

"5. Strontsium ja selle ühendid, välja arvatud II lisas loetletud strontsiumlaktaat, strontsiumnitraat ja strontsiumpolükarboksülaat, III lisa 1. osas ettenähtud tingimuste kohased strontsiumsulfiid, strontsiumkloriid ja strontsiumatsetaat ja IV lisa 1. osa joonealuses märkuses 3 loetletud värvainete strontsiumlakid, -pigmendid ja -soolad."

7. VI lisa 1.osas:

a) piirang "mitte kasutada kosmeetilistes päikesekaitsetoodetes" numbri 36 all asendatakse sõnadega "mitte kasutada kosmeetilistes päikesekaitsetoodetes, kui sisaldus ületab 0,025 %";

b) lisatakse järgmine aine:

"a | b | c | d | e |

47 | 1,6-di(4-amidinofenoksü)-n-heksaan (heksamidiin) ja selle soolad (sh isetionaat ja p-hüdroksübensoaat) (+) | 0,1 %"; | | |

8. VI lisa 2. osas:

a) kuupäev " 30.6.1992" viitenumbrite 2, 21, 26, 27 all asendatakse kuupäevaga " 30.6.1993";

b) kuupäev " 31.12.1992" viitenumbri 28 all asendatakse kuupäevaga " 30.6.1993";

c) viitenumber 20 jäetakse välja;

d) viitenumber 15 asendatakse järgmisega:

"a | b | c | d | e | f |

15 | Diisobutüül-fenoksü-etoksü-etüüldimetüülbensüülammooniumkloriid (bensetooniumkloriid) | 0,1 % | Ainult deodorantide, juuksehooldustoodete ja habeajamistoodete puhul. Ei ole lubatud toodetes, mis on ette nähtud kokkupuuteks limaskestadega | | 30.6.1993"; |

e) viitenumber 16 asendatakse järgmisega:

"a | b | c | d | e | F |

16 | Alküül (C8-C18) dimetüübensüülammooniumkloriidbromiid ja sahharinaat (+) (bensalkooniumkloriid, bromiid ja sahharinaat) | 0,1 % | | | 30.6.1993"; |

f) lisatakse järgmised viitenumbrid:

"a | b | c | d | e | f |

29 | 3-jodo-2-propünüülbutüülkarbamaat | 0,1 % | | | 30.6.1993 |

30 | Naatriumhüdroksümetüülaminoatsetaat | 0,1 % | | | 30.6.1993"; |

9. VII lisa 2. osas:

a) järgmised viitenumbrid jäetakse välja: 1, 4 ja 16;

b) kuupäev " 30.6.1992" asendatakse kuupäevaga " 30.6.1993" järgmiste viitenumbrite all: 2, 5, 6, 12, 13, 17, 24, 25, 26, 28, 29, 31 ja 32.

Artikkel 2

1. Olenemata artiklis 1 nimetatud kuupäevadest võtavad liikmesriigid kõik vajalikud meetmed, millega tagatakse, et artiklis 1 nimetatud ainete puhul ei vii ühenduses registrisse kantud tootjad ega importijad alates 1. juulist 1993 turule tooteid, mis ei vasta käesoleva direktiivi nõuetele.

2. Liikmesriigid võtavad vajalikud meetmed, millega tagatakse, et lõikes 1 nimetatud tooteid, mis sisaldavad artiklis 1 nimetatud aineid, ei müüda ega võõrandata muul viisil lõpptarbijale pärast 1 juulit 1994, kui need ei vasta käesoleva direktiivi nõuetele.

Artikkel 3

1. Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 30. juunil 1993. Liikmesriigid teatavad neist viivitamata komisjonile.

Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.

2. Liikmesriigid edastavad komisjonile käesoleva direktiiviga reguleeritavas valdkonnas nende vastuvõetud siseriiklike õigusnormide teksti.

Artikkel 4

Käesolev direktiiv on adresseeritud liikmesriikidele.

Brüssel, 21. oktoober 1992

Komisjoni nimel

komisjoni liige

Karel Van Miert

[1] EÜT L 262, 27.9.1976, lk 169.

[2] EÜT L 70, 17.3.1992, lk 23.

--------------------------------------------------